**DRAFT**

# **DECIZIA ETAPEI DE ÎNCADRARE**

## Nr. - din 20.03.2019

Ca urmare a solicitării de emitere a acordului de mediu adresate de **SC BODEN ROT SRL,** cu sediul în mun. Vaslui, str. ing. Badea Romeo, înregistrată la APM Vaslui cu nr. 2065/ 05.03.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.03.2019, că proiectul **“ *Desființare clădire – C2, C3 parțial, C4, C5 și C6, sat Delești, comuna Delești, județul Vaslui*“** propus a fi amplasat în sat Delești, comuna Delești, județul Vaslui

* nu se supune evaluării impactului asupra mediului;
* nu se supune evaluării adecvate şi nu se supune evaluării impactului asupra corpurilor de apă.

Justificarea prezentei decizii:

1. Motivele pe baza cărora s-a stabilit necesitatea efectuării/neefectuării evaluării impactului asupra mediului sunt următoarele:
2. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, pct.l3.a - "**O**rice modificări sau extinderi, altele decât cele prevăzute la pct.24 din anexa nr.l, ale proiectelor prevăzute în anexa nr.l sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";
3. prin aplicarea criteriilor din Anexa 3 la Legea 292/2018, s-au constatat următoarele:
4. Caracteristicile proiectului:
5. dimensiunea şi concepţia întregului proiect

Proiectul consta in desfiintarea unui numar de 5 constructii aflate intr–o stare avansata de degradare astfel:

▪ Corp C2 – pod bascula, Sc= 26 mp;

▪ Corp C3 partial – platforma beton, Sc= 30 mp;

▪ Corp C4 – bazin borhot, Sc= 111 mp;

▪ Corp C5 – statie vinificatie, Sc= 457 mp;

▪ Corp C6 – bazin borhot, Sc= 61 mp;

Conform prevederilor proiectului, desfiinţarea costrucţiilor se va efectua manual şi mecanizat, de sus în jos, astfel încât demolarea părţilor componente ale construcţiilor să nu producă prăbuşirea altor părţi componente.

Lucrările de demolare la clădiri se vor efectua în următoarea ordine:

* Întreruperea utilităţilor, în măsura în care acestea mai există în stare de funcţionare pe amplasament: energia electrică, apa, gazul metan.
* Scoaterea uşilor şi a ferestrelor.
* Decopertarea acoperişurilor.
* Îndepărtarea cu prioritate a materialelor periculoase rezultate din demolarea acoperişurilor realizate din plăci de azbociment, având în vedere faptul că prin îndepărtarea materialelor cu conţinut de material periculoase se permite obţinerea de deşeuri necontaminate, care pot fi valorificate; riscurile pentru muncitori vor fi mai mici prin îndepărtarea acestor materiale
* Demontarea pereţilor conform unui plan care va stabili care pereţi se vor dărâma primii, până la ce înălţime, astfel încât să se prevină apariţia oricăror accidente de muncă, respectiv degradrea vecinătăţilor.
* Demolarea platformelor betonate .
* Sortarea materialelor la locul de generare.
* Transportul molozului şi a celorlalte deşeuri rezultate către spaţii special amenajate şi predarea materialelor către operatori autorizaţi pentru valorificarea/ eliminarea finală. .
* Recepţia lucrărilor rezultate.

Tehnologia de demolare manuală constă în principal în montarea-demontarea şi mutarea jgheaburilor de evacuare a deşeurilor şi a schelelor, executarea lucrărilor propriu-zise de demolare şi desfacere cu unelte specifice, manipularea materialelor/ deşeurilor rezultate, sortarea şi stivuirea acestora.

Tehnologia de demolare mecanizată implică folosirea unor utilaje şi tehnologii specifice.

1. cumularea cu alte proiecte existente şi/sau aprobate - nu este cazul;
2. utilizarea resurselor naturale, în special a solului, a terenurilor, a apei şi a biodiversităţii - utilizare teren în suprafaţă mică;
3. cantitatea şi tipurile de deşeuri generate/gestionate

Deşeurile generate pe amplasament, în perioada executării lucrărilor de demolare - deşeurile din construcţii şi demolări corespunzătoare codurilor de deşeuri prevăzute la categoria 17 din anexa nr. 2 la Hotărârea Guvernului nr. 856/2002, cu completările ulterioare.

|  |  |  |
| --- | --- | --- |
| Cod deşeu | Tipul deşeurilor | Cantităţi estimate pe baza indicelui de generare (kg/mp construit) -tone- |
| 17 01 01 | Beton |  |
| 17 01 02 | Cărămizi |  |
| 17 02 01 | Lemn |  |
| 17 02 02 | Sticlă |  |
| 17 02 03 | Materiale plastice |  |
| 17 04 05 | Deşeuri de fier şi oţel |  |
| 17 04 07 | Amestecuri metalice |  |
| 17 05 04 | Pământ şi pietre, altele decât cele specificate la 17 05 03 |  |
| 17 05 08 | Resturi de balast, altele decât cele specificate la 17 05 07 |  |
| 17 0605\* | Materiale de construcţii cu conţinut de azbest |  |
| 17 09 04 | Amestecuri de deşeuri din demolări, altele decât 17 09 01, 17 09 02 şi 17 09 03 |  |

Deşeurile din azbest--cca. 25 mp plăci de azbociment rezultate din decopertarea unor suprafeţe de acoperiş- se vor gestiona ca deşeuri periculoase. Se vor stoca temporar în recipiente specializate- containere, după ambalarea prealabilă, în funcţie de dimensiuni, în saci de plastic sau folie de polietilenă. Sacii închişi şi etichetaţi se vor introduce la rândul lor , în alţi saci de plastic rezistenţi şi transparenţi.

Etichetarea deşeurilor cu azbest ambalate în saci sau folie de polietilenă (PE) se va realiza conform prevederilor HG nr. 124/2003 privind prevenirea, reducerea si controlul poluării mediului cu azbest, cu modificările şi completările ulterioare.

Containerele cu deşeuri din azbest vor fi predate pe bază de contract către operaori autorizaţi pentru colectarea şi transportul în vederea eliminării finale prin depozitare, în depozite autorizate din punct de vedere al protecţiei mediului.

Deseurile rezultate in perioada de executie a proiectului vor fi gestionate conform prevederilor Legii nr. 211/2011 privind regimul deseurilor cu modificarile si completarile ulterioare si HG nr. 856/2002 privind evidenta gestiunii deseurilor si pentru aprobarea listei cuprinzand deseurile, inclusiv deseurile periculoase, cu modificarile ulterioare;

1. poluarea şi alte efecte negative

Aer

Pe perioada de realizare a lucrărilor

* emisiile în atmosfera de la utilaje si mijloacele de transport;
* pulberi sedimentabile şi în suspensie de la lucrarile de demolare si de la manipularea deseurilor rezultate;

Sol si subsol

Pe perioada de execuţie a lucrărilor

* posibil impact asupra solului in locul organizării şantierului
* posibila poluare cu produs petrolier de la utilajele folosite in timpul realizarii proiectului
* Se vor lua măsuri de prevenire a poluării solului si subsolului cu produse poluante existente în mod curent pe şantier (carburanţi, lubrefianţi, deşeuri menajere sau deşeuri rezultate în urma procesului de construcţie etc.)

Apa

Pe perioada de execuţie a lucrărilor

* posibile scurgeri de ulei si carburanţi pe timpul funcţionarii utilajelor.

Zgomot

- disconfort fonic pe toata perioada de execuţie a lucrărilor.

- riscul de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform informatiilor stiintifice: nu este cazul.

- riscurile pentru sanatatea umana: nu este cazul.

1. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;
2. riscurile pentru sănătatea umană - nu este cazul.
3. Amplasarea proiectului
4. utilizarea actuală şi aprobată a terenului - terenul este situat in intravilanul comunei Delesti și are folosința actuală teren curti constructii;
5. bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia - nu este cazul;
6. capacitatea de absorbţie a mediului natural, acordându-se o atenţie specială următoarelor zone:
7. zonele umede, zone riverane, guri ale râurilor - nu este cazul;
8. zonele costiere şi mediu marin - nu este cazul;
9. zonele montane şi forestiere - nu este cazul;
10. arii naturale protejate de interes naţional - nu este cazul;
11. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a IlI-a zone protejate; zonele de protecţie instituite conform legislaţiei din domeniul apelor, precum şi a celei privind caracterul şi mărimea zonei de protecţie sanitară şi hidrogeologică - nu este cazul;
12. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri - nu este cazul;
13. zonele cu o densitate mare a populaţiei - nu este cazul;
14. peisaje şi situri importante din punct de vedere istoric, cultural sau arheologic - nu este cazul.
15. Tipurile şi caracteristicile impactului potenţial
16. importanţa şi extinderea spaţială a impactului: aria geografică şi numărul persoanelor afectate - impact nesemnificativ, local, în perioada de realizare a lucrărilor;
17. natura impactului - direct şi temporar, în perioada de realizare a lucrărilor;
18. natura transfrontieră a impactului - nu este cazul;
19. intensitatea şi complexitatea impactului - în perioada de execuţie a proiectului impact nesemnificativ;
20. probabilitatea impactului - redusă.
21. debutul, durata, frecvenţa şi reversibilitatea impactului - impactul asupra factorilor de mediu va debuta odată cu începerea lucrărilor, impact reversibil, numai pe perioada realizării lucrărilor de construire.
22. cumularea impactului cu impactul altor proiecte existente şi/sau aprobate - nu este cazul.
23. posibilitatea de reducere efectivă a impactului - prin aplicarea condiţiilor de realizare a proiectului.
24. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:

- proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.
2. Se vor obtine avizele precizate în certificatul de urbanism şi se vor respecta condiţiile din acestea şi din documentaţia tehnică depusă. Se va solicita aviz de la ITM Vaslui.
3. Deseurile rezultate in perioada de executie a proiectului vor fi gestionate conform prevederilor Legii nr. 211/2011 privind regimul deseurilor cu modificarile si completarile ulterioare si HG nr. 856/2002 privind evidenta gestiunii deseurilor si pentru aprobarea listei cuprinzand deseurile, inclusiv deseurile periculoase, cu modificarile ulterioare;
4. Materialele reciclabile: moloz de cărămizi şi beton, lemn, metal. plastic etc. se colectează separat, se depozitează temporar pe amplasament, la locul de generare, fiind predate la operatori economici autorizaţi pentru colectarea şi transportul acestora în vederea valorificării prin utilizarea ulterioară în activităţi de construcţii şi terasamente. În condiţiile în care aceste materiale nu pot fi reutilizate, acestea se vor transporta pe amplasamente aprobate de Primăria comunei Delesti. Molozul poate fi utilizat şi ca material de umplutură pentru diferite construcţii: (ex. drumuri), sau ca suport în vederea îmbunătăţirii terenurilor slabe. Celelalte materiale reutilizabile ( ex. lemn, sticlă, plastic, etc), care nu pot fi reciclate direct de către constructor, se predau către operatori autorizaţi pentru colectarea şi transportul în vederea valorificării/ eliminării finale.
5. Deşeurile din azbest--cca. 25 mp plăci de azbociment rezultate din decopertarea unor suprafeţe de acoperiş- se vor gestiona ca deşeuri periculoase. Se vor stoca temporar în recipiente specializate- containere, după ambalarea prealabilă, în funcţie de dimensiuni, în saci de plastic sau folie de polietilenă. Sacii închişi şi etichetaţi se vor introduce la rândul lor , în alţi saci de plastic rezistenţi şi transparenţi.
6. Etichetarea deşeurilor cu azbest ambalate în saci sau folie de polietilenă (PE) se va realiza conform prevederilor HG nr. 124/2003 privind prevenirea, reducerea si controlul poluării mediului cu azbest, cu modificările şi completările ulterioare.
7. Containerele cu deşeuri din azbest vor fi predate pe bază de contract către operaori autorizaţi pentru colectarea şi transportul în vederea eliminării finale prin depozitare, în depozite autorizate din punct de vedere al protecţiei mediului.
8. În conformitate cu prevederile Directivei Cadru 2008/98/CE privind deşeurile, respectiv ale Legii nr. 211/2011 privind regimul deşeurilor, există obligativitatea ca, până în anul 2020, să se atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de umplere rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi demolări, cu excepţia materialelor geologice naturale definite la categoria 17 05.04 din HG nr. 856/2002, cu completările ulterioare.
9. Instalaţiile/ utilajele/ echipamentele specifice vor fi montate asfel încât nivelul de zgomot rezultat din desfăşurarea activităţii pe amplasament să nu se depăşească, la limita incintei obiectivului, nivelul de presiune acustică continuu echivalent ponderat-A- Leq= 65dB, conform prevederilor SR 10009/2017- ”Limite admisibile ale nivelului de zgomot în mediul ambiant". Măsuri adoptate pentru reducerea zgomotului: Se vor respecta prevederile standardelor referitoare la emisiile de zgomot in mediu conform HG 1756/2006 privind emisiile de zgomot in mediu produse de echipamentele destinate utilizarii in exteriorul clădirilor.
10. Transportul deşeurilor periculoase /nepericuloase va fi efectuat numai de către firme autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.
11. Transportul va fi însoţit de toate documentele necesare din care să rezulte deţinătorul, destinatarul, tipurile de deşeuri, locul de încărcare, locul de destinaţie, cantitatea de deşeuri transportată, codificarea acestora. Mijloacele de transport vor fi asigurate împotriva deversării molozurilor şi a materialelor de construcţii care pot fi spulberate de curenţii de aer.
12. Implementarea tuturor măsurilor de protecţie a factorilor de mediu propuse prin proiect si descrise in documentaţia care a stat la baza emiterii acestei decizii.
13. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.
14. Titularul va informa în scris autoritatea publică competentă pentru protecţia mediului ori de cîte ori există o schimbare de fond a datelor care au stat la baza eliberării prezentei.
15. La finalizarea lucrărilor de desfiinţare a construcţiilor, să se realizeze lucrări de refacere a zonelor afectate de execuţia proiectului, de aducere a terenului neconstruit la starea iniţială, sau la o stare care să permită utilizarea ulterioară fără a fi compromise funcţiile ecologice naturale.

Se vor realiza lucrări de eliberare a amplasamentului de deşeurile rezultate din demolări, de amenajările temporare realizate în cadrul organizării de şantier, nivelarea/ compactarea terenului

 16.La finalizarea lucrărilor aferente proiectului de demolare, titularul proiectului/ constructorul va transmite la APM Vaslui şi GNM - CJ Vaslui un raport privind modul de gestionare a deşeurilor rezultate din demolări, care va cuprinde informaţii referitoare la cantităţile de deşeuri rezultate din activităţile de demolare- deşeuri nepericuloase, deşeuri inerte şi deşeuri periculoase, cu precizarea modului de gestionare a acestora.

17.Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**p.Director Executiv**

 **Mihaela BUDIANU**

|  |  |
| --- | --- |
| p. Şef Serviciu Avize, Acorduri, AutorizațiiDANILĂ Ramona Nicoleta | Compartiment CFM - BiodiversitatePOPA Magdalena |
| Întocmit:STANCIU Neculai |  |